DTCENT วิ่ง 4% เก็งรายได้ปีนี้โต 15% รับดีมานด์ระบบ GPS Tracking สูง
DTCENT วิ่ง 4% ราคาแตะ 2.04 บ. คาดนักลงทุนเข้าซื้อเก็งกำไร หลังผู้บริหารย้ำเป้ารายได้ปี 66 โต 10-15% รับดีมานด์ GPS Tracking สูง พร้อมเดินหน้ารุก IoT Solution รองรับการขยายโครงการของภาครัฐ
DTCENT วิ่ง 4% เก็งรายได้ปีนี้โต 15% รับดีมานด์ GPS Tracking สูง พร้อมเดินหน้ารุก IoT Solution รองรับการขยายโครงการของภาครัฐ
4 เม.ย. 2566

ผู้สื่อข่าวรายงานว่า วันนี้ (4 เม.ย.66) ราคหุ้น บริษัท ดี.ที.ซี. เอ็นเตอร์ไพรส์ จำกัด (มหาชน) หรือ DTCENT ล่าสุด ณ วลา 14:46 น. อยู่ที่ระดับ 2.04 บาท บวก 0.08 บาท รหือ 4.08% สูงสุดที่ระดับ 2.04 บาท ต่ำสุดที่ระดับ 1.96 บาท ด้วยมูลค่าซื้อขาย 25.49 ล้านบาท
ทั้งนี้ นายทศพล คุณะเพิ่มศิริ ประธานเจ้าหน้าที่บริหาร และกรรมการผู้จัดการใหญ่ DTCENT เปิดเผยว่า บริษัทฯ ตั้งเป้าหมายรายได้เติบโตในปี 66 ที่ระดับ 10-15% จากความต้องการใช้บริการระบบ GPS Tracking ที่มีเพิ่มมากขึ้นในปัจจุบัน นอกจากนี้มีการวางแผนเปิดศูนย์บริการและขายสินค้าตามจังหวัดหลักในประเทศ ตั้งเป้าหมาย 7 แห่งภายในปีนี้ เพื่อขยายฐานลูกค้าเพิ่มเติม
ขณะเดียวกันยังมีการพัฒนาผลิตภัณฑ์และโซลูชั่นใหม่ IoT Solution รองรับการขยายโครงการของภาครัฐ เช่น งานโครงการด้านเมืองอัจฉริยะ (SMART CITY) ตามเทศบาลต่างๆ และ ระบบ AI  อย่าง BAMS (Business Activity Management System) ขณะนี้ อยู่ระหว่างการทดสอบการใช้ระบบ รวมทั้ง ระบบบริหารจัดการน้ำ และระบบ BIM (Building Information Modeling), EV Platform, Logistics Demand-Supply Matching Platform ซึ่งคาดว่า จะเห็นความชัดเจนภายในปีนี้
ส่วนการลงทุนในภูมิภาคอาเซียน โดยการนำโมเดล ระบบ GPS Tracking และ IoT Solution ร่วมกับพันธมิตรในต่างประเทศ ขณะนี้ อยู่ระหว่างการศึกษา เจรจาทางธุรกิจ คาดว่า จะเห็นความชัดเจนภายในปี 66
สำหรับความร่วมมือกับพันธมิตรทางธุรกิจ ประกอบด้วย บริษัท ยาซากิ เอ็นเนอร์จี ซิสเท็ม คอร์ปอเรชั่น (YES) วางแผนที่จะพัฒนาให้บริษัทฯ เป็น Tier 1 Supplier ในงาน OEM สำหรับอุปกรณ์ GPS Tracking และ Telematics ให้กับบริษัทผู้ผลิตรถยนต์ชั้นนำทั้งในประเทศและต่างประเทศ คาดว่าจะเห็นความชัดเจนภายในปีนี้เพิ่มขึ้น ส่วนบริษัท บุญรอด ซัพพลายเชน จำกัด (BRS) ขณะนี้ ร่วมวางแผนงานการดำเนินธุรกิจ ในด้านการวิเคราะห์ข้อมูล (Data Analytics) และพัฒนาผลิตภัณฑ์ Supply Chain Solutions ใหม่ๆ เพื่อช่วยลดต้นทุน เพิ่มรายได้ และเสริมประสิทธิภาพในการทำงานให้กับบริษัทฯ